Aeronautical Association Slovenia

Fax +386 01 422 3330

E-mail:

lzs@guest.arnes.si

Trzaska 2

1000

Ljubljana

Tel +386 01 422 3333

**PRAVILNIK ZA SESTAVO DRŽAVNE REPREZENTANCE SLOVENIJE JADRALNIH PADALCEV**

Kazalo

[1. Obseg urejanja 1](#_Toc184482127)

[2. Selektor DR 1](#_Toc184482128)

[3. Število članov DR 1](#_Toc184482129)

[4. Vrstni red članov 2](#_Toc184482130)

[5. Obveznosti reprezentantov 2](#_Toc184482131)

[6. Roki 2](#_Toc184482132)

[7. Javnost objave 2](#_Toc184482133)

[8. Garancija udeležbe – polog kavcije 2](#_Toc184482134)

[9. Odpoved sodelovanja v DR 3](#_Toc184482135)

[10. Pritožbe 3](#_Toc184482136)

[11. Veljavnost 3](#_Toc184482137)

# Obseg urejanja

Ta pravilnik določa način izbire slovenske državne reprezentance (v nadaljevanju DR) za jadralne padalce – preletaše, pravice in dolžnosti ter število njenih članov. Državna reprezentanca se izbira za tekmovanja z jadralnimi padali, ki ustrezajo razvrstitvi v razred 1 (class 1) po FAI. Pravilnik je podrejen SŠP LZS.

# Selektor DR

1. Selektorja DR se izbere na seji SK JPZ.
2. Selektor ima nalogo, da določi člane reprezentance.
3. Selektor izbere reprezentanco po lastni presoji.
4. Selektor izbrane tekmovalce in ekipo prijavi na tekmovanje, poskrbi, da imajo tekmovalci pred samim nastopom urejene vse potrebne papirje, ki je potreba za nastop na tekmovanju.
5. Selektor je pred iztekom roka za prijavo na tekmovanje dolžan posredovati seznam pilotov, ki bodo natopili v DR predsedniku za JPZ.
6. Selektor je po tekmovanju dolžan posredovati poročilo predsedniku komisije za JPZ z rezultati.
7. Selektor je izbran za dobo, ki jo določi SK JPZ. Doba ne sme biti krajša od enega leta. V primeru, da se doba ne določi, deluje vse do preklica s strani SK JPZ ali do odstopa.
8. Selektor in izbrani člani morajo biti člani LZS.
9. Selektor ne sme tekmovati na tekmah razreda 1 (class 1) po FAI, lahko pa se udeležuje in prosto tekmuje na tekmah, kjer ni zastopana DR.
10. Izbrani člani morajo biti člani LZS.

# Število članov DR

1. DR sestavlja osem (6) članov od tega sta vsaj ena (1) ženska.
2. Če mora biti število članov DR zaradi zahtev organizatorja določenega tekmovanja drugačno od števila v 1. odstavku tega člena, selektor DR določi število članov DR kot jih dovoljuje organizator takega tekmovanja.
3. Če mora biti število članov DR manjše od števila iz 1. odstavka tega člena se smiselno krči tudi izbor kandidatov, če pa je dovoljeno število udeležencev na tekmovanju večje od števila iz 1. odstavka tega člena, pa selektor dodatno izbere člane za nastop v reprezentanci.

# Vrstni red članov

1. Vrstni red članov ni določen. Selektor v primeru, ko je zaradi zahtev organizatorja število članov manjše od števila izbranih članov, sam določi kdo se bo tekme udeležil oz. kdo ne.

# Obveznosti reprezentantov

1. Člani reprezentance se morajo obvezno udeležiti vsaj ene tekme na mednarodni ravni, 2. kategorije (FAI class 2), v pretekli sezoni.
2. Liga tekmovanje ter domače državno prvenstvo šteje za izbor reprezentance.
3. Liga in državno prvenstvo mora biti obvezno prijavljeno pod LZS, ne pa nujno tudi pod FAI, kot tekma 2. Kategorije (FAI class 2).

# Roki

1. Selektor DR mora upoštevati seznam kvalificiranih pilotov, ki ga izdaja FAI s sistemom Svetovnega rangiranja tekmovalcev (WPRS).
2. Selektor mora določiti člane in izbrane člane o tem obvestiti.
3. Neizbranih članov, mu ni potrebno obveščati.
4. V kolikor selektor ni napravil novega izbora, velja zadnji veljavni izbor reprezentantov vse do objave novega.
5. Izbor članov se uporablja zgolj kot seznam potencialnih tekmovalcev, in ni pogoj za udeležbo na tekmi.

# Javnost objave

1. Seznam reprezentantov mora biti javen in dostopen vsem zainteresiranim.
2. Ne glede na prvo točko pa se upošteva, da je seznam javno objavljen, če je o njem seznanjeno ali kako drugače obveščeno vsaj šest potencialnih članov reprezentance.
3. Javnost objave se ne preverja.
4. Javnost objave se preverja le v primeru pritožbe, če je to izrecno pisno zahtevala stranka, ki se je pritožila. V tem primeru se od vsakega obveščenega zahteva pisna izjava, da je bil obveščen o seznamu članov.

# Garancija udeležbe – polog kavcije

1. Izbrani člani DR morajo svojo resnost za sodelovanje v DR dokazati s pologom kavcije v višini 100 EUR. Način in mesto zbiranja kavcije določi selektor DR.
2. Izbrani člani DR morajo kavcijo iz prve točke zagotoviti do dneva, ki ga določi selektor, ki pa ne sme biti kasneje kot 30 dni pred tekmo za katero se reprezentanca sestavlja.
3. O načinu, mestu in dnevu zbiranja kavcije mora selektor obvestiti izbrane člane.
4. V primeru, da član DR ne spoštuje roke plačil kavcije ali kavcije sploh ne plača, izpade iz DR, na njegovo mesto pa se uvrsti drug kandidat.
5. Za kandidate izbrane po četrti točki, selektor individualno določi način, mesto in datum za polog kavcije. Minimalni čas, ki ga selektor določi so trije delovni dnevi od dneva seznanitve kandidata o njegovi možnosti nastopa v DR.
6. V primeru opravičenega razloga za zamudo ali neplačila, se upošteva, da je član plačilo izvedel do roka oz. bo plačilo izvedeno v 8 dneh po odpravi razloga. Prav tako se smiselno upošteva to točko v primeru, ko član obvesti selektorja o nameravani zamudi in bo polog izveden v dogovoru s selektorjem.
7. Ne glede na prvo in peto točko pa selektor lahko določi, da se kavcije ne pobira, če bi bil s tem ogrožen nastop DR ali če oceni to bi bilo pobiranje kavcije nesmiselno. Ta člen se lahko uporablja tudi za posameznike neodvisno od ostalih članov DR.
8. Kavcija se pobira za vsako tekmo posebej.

# Odpoved sodelovanja v DR

1. Član DR mora svoj odstop od sodelovanja sporočiti selektorju DR.
2. Član DR lahko odpove nastop na eni ali na vseh tekmah.
3. V primeru odpovedi nastopa na vseh tekmah mora član kandidat podati pisno izjavo o nesodelovanju v DR. Pisna odpoved se poda za vse tekme. V primeru, ko se član kandidat odpove sodelovanju v DR le za eno leto oz. za eno tekmo, je dovolj, da ustno obvesti selektorja o svoji nameri.
4. Članu DR, ki je kavcijo že položil in ne sporoči svojega nesodelovanje v DR oz. se ne udeleži tekmovanja ali kako drugače onemogoči sodelovanje drugega člana, se kavcija ne vrne, temveč se porabi enakomerno na vse člane DR ki se tekmovanja tudi udeležijo, vključno s selektorjem.
5. Kavcija se ob nesodelovanju člana DR vrne v primeru, da je nesodelovanje povzročila višja sila, zdravstvene ali druge težave člana DR, ki pa morajo biti nedvoumno dokazane. O vračilu kavcije na podlagi predloženih dokazov odloči selektor DR.
6. Kavcija se članu vrne, če je bilo število možnih kandidatov zmanjšano zaradi zmanjšanja kvote, ki jo določi organizator.
7. Možnost vračila kavcije zapade 15 dni po uradnem zaključku tekmovanja za katerega je bila položena kavcija.

# Pritožbe

1. Na odločitev selektorja o izbiri članov reprezentance, se je možno pritožiti selektorju v roku 8 dni po objavi članov, oz. pristojni komisiji.
2. Pritožba mora biti pisna, utemeljena in obrazložena.
3. V kolikor je bila pritožba dana selektorju, mora le ta pisno kandidata o njegovo odločitvi obvestiti v roku 7 dni.
4. V primeru pritožbe na pristojno komisijo, mora le ta, podati svoje pisno mnenje v roku 30 dni. V primeru pozitivno rešene prošnje, se selektorju naloži, da nemudoma, najkasneje pa v roku 7 dni, popravi seznam članov reprezentance.
5. V primeru nadaljnje pritožbe na drugi stopnji o tem dokončno odloči ŠK-LZS.
6. Če se pritožbe ne reši do roka, ko je potrebno zaradi zahtev organizatorja podati pisni seznam članov, selektor dokončno potrdi svoj izbor.
7. Neupravičena pritožba ne zadrži dokončnosti izbora članov reprezentance.
8. V primeru popravkov seznama začnejo tečejo roki ponovno z dnem objave popravljenega seznama. Seznam se lahko popravlja vse do njegove dokončnosti.
9. V primeru dokončnosti seznama, popravki in pritožbe niso mogoče.
10. V primeru pritožb, nejasnosti ali katerih drugih stvareh, ki jih ta pravilnik ne določa, ali obravnava, tičejo pa se izbora reprezentance ali reprezentantov, odloča o tej stvari selektor.
11. Če selektor nejasnosti sam ne more odpraviti, mora o tem obvestiti člane komisije, komisija pa potem odloči z glasovanjem.

# Veljavnost

Ta pravilnik je potrjen na sestanku SK JPZ in stopi v veljavo 01.10.2011.

Predsednik podkomisije za šport pri SK JPZ LZS

Igor Eržen